Ranchi

Ranchi (hindiksi: राँची), (santaliksi: ᱨᱟᱺᱪᱤ) on Intian Jharkhandin osavaltion pääkaupunki. Vuonna 2011 siellä asui 1 073 427 asukasta. Ranchi sijaitsee noin 650 metrin korkeudessa, joten sen ilmasto on kesäisinkin miellyttävän viileä. Niinpä Biharin ylimystö on mielellään hankkinut kaupungista kesäpalatseja jo satojen vuosien ajan.

Kaupungissa on lentokenttä. Matkailijoita houkutellaan luontokohteilla: erityisesti alueen vesiputoukset ovat kuuluisia. Siellä on myös hindulaisia temppeleitä.

Ranchi oli Jharkhandin itsenäisyysliikkeen keskus, kun Biharin eteläosien heimoalueet halusivat erota Biharista. Jharkhandista tuli itsenäinen osavaltio vuonna 2000.

Lähteet

Aiheesta muualla 

Intian osavaltioiden pääkaupungit
Jharkhandin kaupungit